title: Σχεδίαση σε CAD και ενεργειακή αναβάθμιση 12ου Δημοτικού Σχολείου Ζωγράφου με τεχνοοικονομική μελέτη και χρονοδιάγραμμα απόσβεσης
title: Computer-Aided Design (CAD) and upgrade of the energy efficiency of the 12th Elementary school building in Zografou area with technical and financial study of investment and amortization schedule
titleType: AlternativeTitle
Creators: name: Μπαλαμώτης, Βασίλειος
Publisher: name: Πανεπιστήμιο Δυτικής Αττικής
Year: 2024
Subjects: Ενεργειακή αναβάθμιση
Ενέργεια
Κατανάλωση ενέργειας
Φωτοβολταϊκά συστήματα
Εξοικονόμηση ενέργειας
Μόνωση
Μείωση κατανάλωσης
Χρόνος απόσβεσης

description: Στην παρούσα διπλωματική εργασία θα εξεταστεί μια σχολική μονάδα πρωτοβάθμιας εκπαίδευσης και συγκεκριμένα το 12ο Δημοτικό σχολείο Ζωγράφου, μια σχολική μονάδα η άδεια της οποίας εκδόθηκε το 1977, δηλαδή έτος κατά το οποίο δεν είχε προβλεφθεί κανένα μέτρο που να προβλέπει την θερμομονωτική επάρκεια των κτιρίων. Στα πλαίσια της εργασίας , θα μελετηθεί το κτίριο ως προς την ενεργειακή του κατάσταση ακολουθώντας την αναθεωρημένη τεχνική οδηγία του τεχνικού επιμελητηρίου, ενώ στην συνέχεια θα γίνουν και προτάσεις αναβάθμισής του υπολογίζοντας παράλληλα τόσο το κοστολόγια για κάθε μια από τις τρείς προτάσεις αλλά και τον χρόνο τελικής απόσβεσης της κάθε μιας. Τέλος, θα συγκρίνουμε τις προτάσεις από την τεχνικοοικονομική τους σκοπιά και θα επιλέξουμε την βέλτιστη. Για την εκπόνηση της εργασίας , αρχικά έγινε η συλλογή των στοιχείων . Σε αυτά τα πλαίσια λοιπόν, πραγματοποιήθηκε επίσκεψη στην πολεοδομία του Ζωγράφου όπου λάβαμε τα αρχιτεκτονικά σχέδια του σχολείου και την άδεια. Εφόσον , έγινε η μελέτη των αρχιτεκτονικών σχεδίων και η αποτύπωση τους στο λογισμικό autocad, πραγματοποιήθηκε επίσκεψη στη σχολική μονάδα προκειμένου να καταγράψουμε πληροφορίες για τα ηλεκτρομηχανολογικά δεδομένα του σχολείου και τα συστήματα θέρμανσης και ψύξης καθώς και επιπλέον πληροφορίες για το κέλυφος . Τη συλλογή δεδομένων ακολουθεί η καταχώρησή τους στο πρόγραμμα του ΤΕΕ ΚΕΝΑΚ το οποίο επεξεργάζεται τα πραγματικά δεδομένα που του εισάγουμε και εξάγει τα τελικά αποτελέσματα για το υπό μελέτη κτίριο, ενώ παράλληλα εξάγει αποτελέσματα και για τρείς θεωρητικές επεμβάσεις που έχουμε πραγματοποιήσει στη δομή του κτιρίου. Οι επεμβάσεις αυτές εισάγονται στο λογισμικό με την μορφή τριών σεναρίων. Στο πρώτο σενάριο πραγματοποιούμε θερμομόνωση του κτιρίου τόσο στην τοιχοποιία όσο και στην οροφή καθώς και αναβάθμιση φωτισμού με την αντικατάσταση των λαμπτήρων με νέους πιο αποδοτικούς καθώς και εγκατάσταση αισθητήρων κίνησης προκειμένου να επιτευχθεί βέλτιστη εξοικονόμηση . Το δεύτερο σενάριο αφορά την εγκατάσταση φωτοβολταϊκών πάνελ για τη κάλυψη των αναγκών φωτισμού ενώ το τρίτο σενάριο πρόκειται για ένα συνδυασμό των σεναρίων ένα και δύο ενώ παράλληλα γίνεται και αντικατάσταση των κουφωμάτων της βορειοανατολικής πλευράς με νέα ενεργειακά κουφώματα. Τα τελικά αποτελέσματα είναι τα εξής. Το υφιστάμενο κτίριο είναι ενεργειακής κλάσης Δ και κρίνεται ως ενεργειακά μη αποδοτικό . Από το πρώτο σενάριο η σχολική μονάδα γίνεται ενεργειακής κλάσης Β και απαιτεί 14 χρόνια απόσβεσης. Το σενάριο δύο δηλαδή η εγκατάσταση φωτοβολταϊκών απορρίπτεται αφού η ενεργειακή κλάση Γ που προκύπτει δεν εγκρίνεται από από την σχετική νομοθεσία . Τέλος το τρίτο σενάριο πού ανεβάζει την ενεργειακή κλάση στο Β+ της σχετικής κατάταξης, θα απορριφθεί λόγω οικονομικών κριτηρίων αφού το κόστος υλοποίησης είναι υπερδιπλάσιο σε σχέση με το αντίστοιχο του πρώτου σεναρίου με αντίστοιχα ενεργειακά κέρδη και αυξημένο χρόνο απόσβεσης στα 19,2 έτη. Εν τέλει το επικρατέστερο σενάριο είναι το πρώτο με συνολικό κόστος επένδυσης € 106.000.